આટ-આટલા તપ અને સંયમ પછી માંડ તમને ડોક્ટરનું મોઢું જોવા મળે, હજુ તમને ડોક્ટરને મળો-ન મળો ત્યાં તો ડોક્ટર તમને 5-6 રીપોર્ટ કરાવવાનું કહી તમને વિદાય આપે. આ રીપોર્ટ વળી એ જ હોસ્પિટલમાં કરી આપવામાં આવે અને તેના માટે અઢળક રૂપિયા આપવાના. રીપોર્ટ કરાવ્યા બાદ તે આવે તેની ઉપાધી, આવ્યા બાદ ફરી ડોક્ટર ક્યારે મળે તેની ઉપાધી. રૂપિયા અને પૂરતા સમય વગર તમે કોઈ દવાખાને જઈ જ ન શકો. મને એ વાંધો નથી કે ડોક્ટરો પૈસા કમાય છે પણ વાંધો એ છે કે કેટલાક ડોક્ટર માત્ર પૈસા જ કમાય છે.